Projekat „Lokalni integrisani razvoj“ (LIR)

SMJERNICE ZA PODNOŠENJE PRIJAVE

I

PRIJAVNI OBRAZAC

ZA PODNOSIOCE PRIJAVE NA JAVNI POZIV ZA IZRAŽAVANJE INTERESA ZA FIZIČKA LICA S PODRUČJA JEDINICA LOKALNE SAMOUPRAVE MOSTAR, KONJIC, ORAŠJE, ODŽAK, DOMALJEVAC-ŠAMAC, ŠAMAC, ŽEPČE, ČELINAC I MODRIČA

ZA UČEŠĆE U AKTIVNOSTIMA PODIZANJA ZASADA TREŠNJE, JAGODE I LJEŠNJAKA

Sarajevo, 08. juni 2017. godine

**1. Opće informacije**

Projekat „Lokalni integrisani razvoj“ (LIR) je trogodišnja inicijativa (2016-2018.) koju primarno finansira Evropska unija (EU), a provodi Razvojni program Ujedinjenih nacija (UNDP) u saradnji sa Ministarstvom za ljudska prava i izbjeglice Bosne i Hercegovine (BiH), Ministarstvom razvoja, poduzetništva i obrta Federacije Bosne i Hercegovine (FBiH), Ministarstvom uprave i lokalne samouprave Republike Srpske (RS) i dva entitetska saveza opština/općina i gradova. Projekat se implementira u 21 jedinici lokalne samouprave (JLS) u BiH.

Projekat ima za cilj podizanje životnog standarda i povećanje socijalne kohezije u BiH putem inkluzivnog održivog socioekonomskog razvoja. Specifični cilj projekta je stimulacija odgovornog i dobrog upravljanja, ekonomskog razvoja te promocija socijalne inkluzije na lokalnom nivou kroz integrisani lokalni razvoj, prvenstveno u područjima pogođenim poplavama kao i onim s velikim procentom povratnika/interno raseljenih lica.

U okviru komponente za ekonomski oporavak, projekat će direktno podržati privatni sektor te potencijalne investitore kako bi se osigurao ekonomski rast te stvorila nova radna mjesta i prihodi. Također, projekat predviđa pomoć i za dugoročno nezaposlene i socijalno isključene kategorije stanovništva (s naglaskom na povratnike, interno raseljene i dugotrajno nezaposlene osobe). Osim toga, projekat planira podržati jedinice lokalne samouprave, u saradnji sa zavodima za zapošljavanje ili centrima za socijalnu pomoć, u realizaciji kvalitetnih i efikasnih programa podrške zapošljavanju kroz javne radove ili slične mjere za zapošljavanje, te na taj način pružiti podršku dugoročno nezaposlenim i socijalno isključenim kategorijama stanovništva u odabranim JSL.

Na osnovu izvršenih analiza lanaca vrijednosti, identifikovani su prioritetni lanci unutar sektora poljoprivrede (proizvodnja trešnje, jagode i lješnjaka) kroz koje će projekat kroz ciljane intervencije direktno podržavati ruralna domaćinstva kako bi se povećala cjelokupna ekonomska aktivnost u ciljanim zajednicama i produktivnost lanaca vrijednosti, rezultirajući uspostavom održivih poljoprivrednih gazdinstava i dodatnim i dugoročnim izvorima prihoda za navedena domaćinstva. Pri tome će poseban fokus biti na ranjivim kategorijama stanovništva u koje spadaju povratnici i raseljena lica, domaćinstva pogođena poplavama tokom 2014. godine, osobe sa invaliditetom, Romi i pripadnici ostalih manjina, dugoročno nezaposleni, mladi i žene iz ugroženih sredina te dugoročno nezaposleni.

**2. Ciljevi**

Prvenstveni cilj ovog javnog poziva jeste pružanje prilike zainteresovanim fizičkim licima iz ruralnih domaćinstava iz odabranih jedinica lokalne samouprave da apliciraju za dodjelu podrške za podizanje zasada trešnje, jagode i lješnjaka, sukladno planiranoj geografskoj distribuciji pojedinih lanaca vrijednosti.

Pored dodjeljenog sadnog materijala i opreme za održavanje istog, kroz projekat će odabranim korisnicima[[1]](#footnote-2) biti pružena tehnička podrška, trening i edukacija, te će im biti pružena mogućnost da se komercijalno uvežu sa firmama otkupljivačima i potpišu kooperantske ugovore i na taj način obezbijede siguran plasman svojih proizvoda poznatom kupcu i uspostave dugoročnu saradnju.

**3. Opis planirane podrške**

U okviru javnog poziva, podnosioci mogu aplicirati samo za jednu od dvije vrste paketa proizvodnje kako slijedi:

|  |  |  |
| --- | --- | --- |
| ***R/B*** | ***Jedinica lokalne samouprave*** | ***Proizvodnja*** |
| 1. | Mostar, Modriča, Čelinac | Trešnja+jagoda |
| 2. | Konjic, Orašje, Odžak, Domaljevac-Šamac, Šamac, Žepče, Čelinac i Modriča | Lješnjak+jagoda |

Struktura pojedinačnog paketa podrške za svaku navedenu proizvodnju je kako slijedi:

|  |  |  |
| --- | --- | --- |
| ***R/B*** | ***Proizvodnja*** | ***Struktura paketa podrške koja će biti pružena od strane projekta svakom pojedinačnom korisniku*** |
| 1. | Trešnja+jagoda | Sadnice trešnje za površinu od 2 dunuma i sadnice jagode za površinu od 1 dunuma, paketi prihrane i zaštite prilagođeni za uzgoj trešnje i jagode, malč folija, sistem za navodnjavanje i stručna agropedološka analiza zemljišta. |
| 2. | Lješnjak+jagoda | Sadnice lješnjaka za površinu od 3 dunuma i sadnice jagode za površinu od 1 dunuma, paketi prihrane i zaštite prilagođeni za uzgoj lješnjaka i jagode, malč folija, sistem za navodnjavanje i stručna agropedološka analiza zemljišta. |

***Napomena: Navedeni paketi podrške se ne mogu mijenjati niti prilagođavati zahtjevima i željama podnosilaca prijava.***

**Dodatne informacije:**

Na bazi iznad navedenih informacija, podnosioci se isključivo mogu prijaviti za jedan paket proizvodnje koji je predviđen za njihovu JLS. Npr. podnosioci sa područja Mostara mogu samo aplicirati za proizvodnju trešnje i jagode, dok podnosioci sa područja Orašja, Odžaka, Domaljevca-Šamca, Konjica, Žepča i Šamca isključivo mogu aplicirati za proizvodnju lješnjaka i jagode. Podnosioci sa područja Modriče i Čelinca mogu aplicirati za jedan od dvije predložene proizvodnje: a) za proizvodnju lješnjaka i jagode, ili b) za proizvodnju trešnje i jagode.

Imajući u vidu da proizvodnja lješnjaka i trešnje predstavlja dugoročnu investiciju, u svim paketima podrške je integrisana i proizvodnja jagode kako bi korisnici projekta imali mogućnost da ostvaruju prihode na određeni period dok zasadi lješnjaka i trešnje ne počnu davati prinose.

Tokom proizvodnje i učešća u projektu, svi korisnici će biti obuhvaćeni i podržani kroz stručnu savjetodavnu podršku organizovanu od strane projekta kako bi unaprijedili postojeća i usvojili nova znanja i vještine u oblasti savremenih proizvodnih tehnika i dobrih poljoprivrednih praksi.

Od podnosioca se očekuje da osigura odgovarajuću površinu obradivog i pogodnog zemljišta (minimalno 3 dunuma za trešnju i jagodu, 4 dunuma za lješnjak i jagodu) na kojem će biti podignuti zasadi, stabilan izvor vode na odabranoj parceli, te pripremi zemljište za sadnju i u potpunosti se pridržava stručnih uputa i ugovornih odredbi. Podnosilac će biti dužan/a da osigura stajnjak, potrebnu pomoćnu opremu i stvari, pripremi zemljište, očisti i ukloni postojeću vegetaciju i ostale pripremne aktivnosti prije i za vrijeme sadnje i podizanja zasada. Ukupno sufinansiranje od strane podnosioca prijave za učešće u projektu ne može biti manje od 20% od vrijednosti individualnog paketa, što može biti iskazano u novcu ili stvarima i radu.

Indikativni vremenski okvir trajanja projektne podrške odabranim korisnicima je u periodu Juli 2017–Decembar 2018. godine. UNDP zadržava pravo da izmijeni ili produži vremenski okvir i nakon zatvaranja Projekta LIR u zavisnosti od broja odabranih korisnika i dinamike implementacije projekta.

Pravo učešća imaju sva fizička lica koja ispunjavaju opšte i dodatne kriterije i koja su spremna da obezbijede iznad tražene stavke.

**Fizička lica koja su već dobila pomoć u 2014., 2015. i 2016. godini kroz UNDP-ove projekte kao što je podizanje komercijalne poljoprivredne proizvodnje, proizvodnje krušne pšenice, proizvodnje konzumnih jaja, uspostavljanje plasteničke proizvodnje i sl. će biti posebno evaluirani u odnosu na ostvarene rezultate i dobijenu podršku.**

**Nepotpune prijave se neće uzimati u razmatranje.**

## 4. Kriteriji za prijavu fizičkih lica

UNDP poziva sva fizička lica koja ispunjavaju potrebne uslove da podnesu prijavu za učešće u aktivnostima projekta „Lokalni integrisani razvoj“.

Prijaviti se mogu fizička lica koja su se bavila ili se bave poljoprivrednom proizvodnjom te koja žive na području jedinica lokalne samouprave Mostar, Konjic, Orašje, Odžak, Domaljevac-Šamac, Šamac, Žepče, Čelinac i Modriča.

Svaki podnosilac prijave (fizičko lice) treba ispuniti sljedeće osnovne kriterije:

* Podnosilac prijave mora imati prebivalište na teritoriji navedenih jedinica lokalne samouprave;
* Podlosilac prijave mora imati prethodno iskustvo u nekoj poljoprivrednoj proizvodnji ili se bavi poljoprivrednom djelatnošću;
* Podnosilac prijave mora biti nezaposlen. Pod nezaposlenom osobom se smatraju sve osobe koje nemaju formalno zaposlenje (ne podliježu plaćanju doprinosa i poreza iz primanja);
* Podnosilac mora nesmetano raspolagati sa poljoprivrednim zemljištem (minimalno 3.000 m2 za proizvodnju trešnje i jagode, 4.000 m2 za proizvodnju lješnjaka i jagode) na kojem će se uspostaviti proizvodnja i trebaju biti sposobni za obavljanje planirane poljoprivredne proizvodnje. Zemljište koje se nalazi na klizištu ili nekoj drugoj rizičnoj zoni se ne može koristiti za podizanje zasada. Osobe koje su pretrpjele štetu od klizišta, a imaju na raspolaganju zemljište koje se ne nalazi na klizištu, mogu se prijaviti sa zamjenskim zemljištem;
* Parcela na kojem će se pokrenuti proizvodnja lješnjaka, trešnje i jagode mora imati pristup putu i stalni izvor čiste vode za navodnjavanje (česma, bunar, čatrnja, potok i sl.);
* Zemljište za proizvodnju trešnje treba ispunjavati potrebne agrotehničke i agropedološke uslove i biti u zavjetrini, odnosno da parcela nije izložena jakom vjetru, posebno u proljeće. Zemljište za proizvodnju lješnjaka također treba ispunjavati potrebne agrotehničke i agropedološke uslove (blagi nagib, zemljište ne smije biti močvarno i bez depresija u kojima se zadržava voda). Sve predložene parcele će biti agropedološki ispitane te će samo pogodne parcele biti uzete u obzir;
* Podnosilac prijave treba obezbijediti minimalno sufinansiranje u troškovima od 20% od ukupne vrijednosti individualnog paketa podrške. Sufinansiranje može biti iskazano u novcu (nabavka pojedinih stavki za podizanje zasada) ili u stvarima i radu (obrada zemljišta, nabavka stajnjaka, duboko oranje i sl.);
* Podnosilac treba biti registrovan u Registru poljoprivrednih gazdinstava i Registru klijenata u skladu sa pravilnikom o registraciji poljoprivrednih gazdinstava ili biti u procesu registracije.

**Dodatni kriteriji:**

* Podnosilac je pretrpio/la materijalnu štetu od poplava tokom maja 2014. godine;
* Podnosilac živi u domaćinstvu u kojem su svi članovi nezaposleni, odnosno u kojem samo jedan član ima zaposlenje. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa;
* Podnosilac prijave živi u domaćinstvu koje ima 5 ili više članova domaćinstva;
* Podnosilac je samohrani roditelj;
* Podnosilac prijave je žena;
* Podnosilac prijave je osoba mlađa od 30 godina starosti;
* Podnosilac prijave ima ili je imao status povratnika ili raseljene osobe;
* Podnosilac ima status osobe sa posebnim potrebama ili živi u domaćinstvu u kojem jedan ili više članova imaju status osobe sa posebnim potrebama ili invaliditetom.

Ukoliko je ukupan broj potencijalnih korisnika koji ispunjavaju navedene uslove veći od broja korisnika koji mogu biti podržani, prednost će se davati višečlanim domaćinstvima te domaćinstvima koja u svom sastavu imaju osobe koje ispunjavaju više kriterija (npr. osobe sa posebnim potrebama koje dijele domaćinstvo sa osobama bez primanja).

**5. Smjernice za prijavu i potrebna prateća dokumentacija:**

1. Nakon što projekat „Lokalni integrisani razvoj“ objavi poziv za podnošenje prijava, sva zainteresirana fizička lica koja žive na području odabranih jedinica lokalne samouprave, mogu preuzeti odgovarajuće obrasce za prijave u zgradi jedinice lokalne samouprave u kojoj žive ili sa web stranice **<http://www.ba.undp.org>**.
2. Fizička lica koja ispunjavaju uslove se pozivaju da dostave prijave, uključujući i svu potrebnu prateću dokumentaciju koja je navedena u nastavku, najkasnije do **30.06.2017. god. do 17:00 sati.** Aplikacije se mogu dostaviti putem putem pošte u UNDP ured:
	1. **Sarajevo: Zmaja od Bosne bb (UN House)**

Za aplikacije poslane putem pošte, dokaz da je aplikacija dostavljena u roku predstavlja datum na otpremnici, poštanski žig ili priznanica.

**Sve prijave koje se dostavljaju putem pošte moraju biti predane u zatvorenoj koverti naslovljene na „PROJEKAT LOKALNI INTEGRISANI RAZVOJ – JAVNI POZIV ZA PODIZANJE ZASADA TREŠNJE, JAGODE I LJEŠNJAKA“.**

1. Za sve dodatne informacije i pojašnjenja tokom perioda podnošenja prijava, podnosioci zahtjeva mogu direktno uputiti pitanja, upite i zahtjeve u pisanoj formi, na broj faksa +387 33 552 330 ili e-mail registry.ba@undp.org.
2. Obrasci s nepotpunim podacima će biti odbijeni (označiti s nulom (0) ako podaci nisu navedeni).
3. Prijave koje ne sadrže potrebnu prateću dokumentaciju se neće razmatrati.

**Pored ispravno popunjenog i potpisanog obrasca za prijavu poziva i izjave o saglasnosti**, fizička lica koja se prijavljuju za učešće trebaju dostaviti prateću dokumentaciju, koja je navedena u nastavku.

Popis prateće dokumentacije:

1. Obavezna dokumentacija:
* Kopija lične karte;
* Prijava CIPS (ne starija od 30 dana, original ili ovjerena fotokopija);
* Kućna lista za domaćinstvo podnosioca prijave sa datumom izdavanja iz perioda trajanja javnog poziva (ovjerena od jedinice lokalne samouprave);
* Potvrda sa biroa za podnosioca prijave;
* Dokaz o vlasništvu nad zemljištem: kopija ZK izvatka ili posjedovni list sa kopijom katastarskog plana na ime podnosioca ili dokument na osnovu kojeg dokazuje postojanje prava (ugovor o kupoprodaji, ugovor o zakupu, ugovor o poklonu, ugovor o korištenju, pravosnažno rješenje o nasljeđivanju) sa priloženim ZK ili posjedovnim listom sa kopijom katastarskog plana koji glasi na ime davaoca prava; Ugovor mora biti zaključen na najmanje 15 godina. Ugovor NE TREBA biti ovjeren kod notara;
* Potvrda nadležne opštinske/općinske službe ili APIF-a prema mjestu prebivališta da je podnosilac registrovan/a ili podnio/podnijela zahtjev za upis u Registar poljoprivrednih gazdinstava i Registar klijenata u skladu sa pravilnikom o registraciji poljoprivrednih gazdinstava;
* Ispravno popunjena i potpisana izjava korisnika o učešću u projektu, te popunjena i potpisana prijava za učešće.
1. Dodatna dokumentacija
* Potvrda/prijava o pretrpljenoj materijalnoj šteti – općina/opština ili druga nadležna institucija (podnosi se ukoliko je podnosilac pretrpio štetu tokom poplava u maju 2014. godine);
* Ukoliko je osoba koja aplicira samohrani roditelj potrebno dostaviti sljedeće dokumente: Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece);
* Potvrda sa biroa za sve nezaposlene punoljetne članove domaćinstva ne starija od 30 dana. Ukoliko neki članovi domaćinstva nisu evidentirani na birou za zapošljavanje, potrebno je navesti imena osoba i razlog;
* Ukoliko osoba koja aplicira ima ili je imala status povratnika ili raseljenog lica, potrebno je dostaviti: *1. Potvrdu za povratnike*: Potvrda izdata od gradske službe, MUP-a ili nadležnog ministarstva koja potvrđuje status povratnika; *2. Potvrdu za raseljene osobe:* Kopija originalne dokumentacije koja potvrđuje status raseljene osobe ili potvrda od nadležnog ministarstva ili opštine/grada koja potvrđuje status raseljene osobe;
* Ukoliko osoba koja podnosi prijavu ima status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. Ukoliko podnosilac prijave zbog svog zdravstvenog stanja ne može obavljati planiranu poljoprivrednu proizvodnju, neka druga radno sposobna osoba iz domaćinstva treba biti nosilac prijave. Ukoliko podnosilac prijave nema status osobe sa posebnim potrebama, a živi u domaćinstvu u kojem jedan član ili više njih imaju status osobe sa posebnim potrebama, onda je potrebno dostaviti navedene dokumente za osobe sa posebnim potrebama iz domaćinstva.

#### 6. Uloge i odgovornosti strana

Projekat „Lokalni integrisani razvoj“ će pružiti podršku i tehničku pomoć koja će se dodjeljivati u okviru raspoloživih sredstava projekta.

Svi aplikanti po osnovu ovog javnog poziva će morati potpisati Izjavu o saglasnosti, kojom izražavaju svoju spremnost da zadovolje sljedeće zahtjeve (Izjava o saglasnosti dostupna u nastavku, na stranici br. 13):

* pružanje informacija na zahtjev UNDP-a;
* učešće u obukama organiziranim od strane UNDP-a;
* dostavljanje svih relevantnih informacija;
* potpisivanje odgovarajućih ugovora o primopredaji uručene opreme, sadnog i drugog repromaterijala sa nadležnom jedinicom lokalne samouprave ili drugim nadležnim organom;
* osiguraju sufinansiranje troškova podizanja zasada kroz novčane i nenovčane doprinose (npr. stajnjaka, priprema zemljišta koja ukuljučuje i duboko oranje, čišćenje i uklonjanje postojeće vegetacije i ostale pripremne aktivnosti prije i za vrijeme sadnje);
* pristup informacijama i parceli tokom posjeta u cilju procjene implementacije projekta.

**7. Proces odabira**

Izbor korisnika pomoći na osnovu ovog javnog poziva će vršiti komisija imenovana od strane UNDP-a. Komisija će razmatrati prijave u skladu sa odredbama ovog javnog poziva.

Rezultati o izboru korisnika projekta bit će objavljeni na oglasnoj ploči jedinica lokalne samouprave i web stranici **<http://www.ba.undp.org>**.

Izbor korisnika će se odvijati u dvije faze, uključujući:

***Prva faza: Usklađenost i evaluacija prijava po kriterijima iz javnog poziva***

* Komisija za odabir provodi pregled prijava i pregled usklađenosti prijave s administrativnim zahtjevima;
	+ Provjera da li je dostavljena sva potrebna dokumentacija;
	+ Vrednovanje i bodovanje prijava fizičkih lica.

***Druga faza: Terenske posjete i procjena fizičkih lica/konačni odabir***

* Komisija će provoditi terensku posjetu kod odabranih fizičkih lica iz prve faze.

Komisija će procijeniti tačnost informacija navedenih u obrascu za prijavu. Zemljište ponuđeno od podnosioca koji uspješno prođe drugu fazu evaluacije će biti podvrgnuto hemijskoj i mikrobiološkoj analizi kod nadležne institucije. **Ukoliko se analizom ustanovi da kvalitet zemljišta nije pogodan za uzgoj planiranih kultura, prijava se neće uzeti u dalje razmatranje!**

**Napomena: U slučaju da se kroz terenske posjete i verifikaciju podataka iz prijava dođe do saznanja o lažnom predstavljanju i davanju netačnih informacija, podnosioc/podnositeljka prijave će po automatizmu biti isključen/a iz programa.**

**8. Evaluacija**

Sve dostavljene prijave će se ocjenjivati u dvije faze od strane Komisije za odabir, u skladu sa ispod propisanim kriterijima, pri čemu je svaka faza eliminatorna.

**KORAK 1. OTVARANJE PRISTIGLIH PRIJAVA, PROVJERA NA OSNOVU ADMINISTRATIVNIH I KVALIFIKACIONIH KRITERIJA, I EVALUACIJA PRIJAVA.**

U sklopu prve faze, po prijemu i otvaranju prijava, ocjenjuju se sljedeći elementi:

* Da li je prijava dostavljena u utvrđenom roku. Ukoliko nije, ista se automatski odbija.
* Da li prijava ispunjava sve **osnovne administrativne kriterije** navedene u listi ispod. Ukoliko ne zadovoljava i ukoliko je odgovor na jedno od pitanja u tabeli ispod „NE“, prijedlog projekta neće biti dalje razmatran.

|  |
| --- |
| **ISPUNJENOST ADMINISTRATIVNIH ZAHTJEVA I KRITERIJA** |
| **Provjera ispunjenosti osnovnih administrativnih kriterija i dostavljene obavezne dokumentacije:** |  | **DA** | **NE** |
|  **Ispunjenost osnovnih kriterija** |
| Podnosilac prijave ima prebivalište na teritoriji navedenih jedinica lokalne samouprave |  |  |  |
| Podnosilac prijave ima prethodno iskustvo u nekoj poljoprivrednoj proizvodnji |  |  |  |
| Podnosilac prijave je nezaposlen |  |  |  |
| Podnosilac nesmetano raspolaže traženim poljoprivrednim zemljštem |  |  |  |
| Parcela na kojoj će se pokretati proizvodnja ima pristup putu i stalni izvor vode |  |  |  |
| Podnosilac prijave pristaje da učestvuje u sufinansiranju u novcu ili radu/stvarima |  |  |  |
| Podnosilac prijave ima registrovano poljoprivredno gazdinstvo |  |  |  |
| **Dostavljena obavezna dokumentacija** |
| Kopija lične karte |  |  |  |
| Prijava CIPS |  |  |  |
| Kućna lista za domaćinstvo podnosioca prijave |  |   |   |
| Potvrda sa biroa za podnosioca prijave |  |   |   |
| Dokaz o vlasništvu ili korištenju poljoprivrednog zemljišta |  |  |  |
| Potvrda nadležne opštinske/općinske službe ili APIF-a o registraciji u registru poljoprivrednih gazdinstava i Registru klijenata u skladu sa pravilnikom o registraciji poljoprivrednih gazdinstava ili odgovarajući dokumentovani dokazi da je podnosilac prijave u procesu registracije |  |  |  |
| Ispravno popunjena i potpisana izjava o učešću korisnika u projektu te popunjena i potpisana prijava za učešće |  |  |  |
| Također, u ovoj fazi će se izvršiti provjera ispunjenosti dodatnih kriterija i dostavljene dodatne dokumentacije. **Dodatni kriteriji nisu eliminatorni** **i njihovo neispunjavanje ili djelimično ispunjavanje neće diskvalifikovati podnosioca iz procesa evaluacije ukoliko zadovolje minimalan broj bodova na bazi ispunjenosti osnovnih administrativnih kriterija.** Lista ispunjenosti dodatnih kriterija i pripadajuće dokumentacije je kako slijedi: |
| **Dodatna dokumentacija:**  |  | **DA** | **NE** |
| Potvrda/prijava o pretrpljenoj materijalnoj šteti tokom poplava 2014. godine |  |   |   |
| Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) |  |  |  |
| Potvrda sa biroa za sve nezaposlene članove domaćinstva  |  |  |  |
| Potvrda o statusu povratnika ili interno raseljene osobe |  |  |  |
| Ukoliko osoba koja podnosi prijavu ima status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. Ukoliko podnosilac prijave živi u domaćinstvu u kojem jedan član ili više njih ima status invalidne osobe, potrebno je dostaviti i navedene dokumente za invalidne osobe iz domaćinstva |  |  |  |

**Evaluacijska ljestvica**

|  |  |  |
| --- | --- | --- |
| **Dodatni kriteriji**  |  | **Maksimalan broj bodova** |
| Podnosilac prijave je osoba mlađa od 30 godina starosti. |  | 10 |
| Podnosilac prijave je žena. |  | 10 |
| Podnosilac živi u višečlanom domaćinstvu:1. Domaćinstvo od 6 i više članova-15 bodova
2. Domaćinstvo do 5 članova-10 bodova
3. Domaćinstvo do 4 i manje članova-0 bodova
 |  | 15 |
| Podnosilac prijave je pretrpio materijalnu štetu u poplavama u maju 2014. godine. |  | 10 |
| Podnosilac prijave je samohrani roditelj. |  | 10 |
| Podnosilac prijave ima ili je imao status povratnika ili raseljene osobe. |  | 10 |
| Podnosilac ima status osobe sa posebnim potrebama ili živi u domaćinstvu u kojem jedan član ili više njih ima status osobe sa posebnim potrebama. |  | 15 |
| Podnosilac živi u domaćinstvu u kojem su svi članovi nezaposleni. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa:1. Svi članovi nezaposleni-20 bodova
2. 1 član zaposlen-10 bodova
3. 2 i više članova zaposleno-0 bodova
 |  | 20 |
| **Ukupan max. broj bodova:** |  | **100** |

Nakon ocjenjivanja prijedloga u skladu sa iznad navedenim navedenim kriterijima, definira se preliminarna rang lista u skladu sa ostvarenim brojem bodova. Nakon toga, u sklopu druge faze procesa selekcije će se izvršiti verifikacija tačnosti podataka navedenih u obrascu za prijavu i raspoloživih informacija iz JLS službi kao i iz APIF baze, te će se definisati konačna rang lista odabranih korisnika. UNDP zadržava pravo da izuzme prijave sa područja jedinica lokalnih samouprava u slučaju da ukupan broj prijava ne osigurava komercijalnu isplativost podizanja planiranih zasada i/ili kada je povezivanje individualnih proizvođača sa otkupljivačima neizvodivo.

**9. Indikativni vremenski okvir**

Predviđeni indikativni vremenski okvir za provedbu procesa odabira je slijedeći:

|  |  |
| --- | --- |
| **AKTIVNOST** | **DATUM** |
| **Objava poziva**  | 08.06.2017. |
| **Krajni rok za dodatne upite i pojašnjenja** | 30.06.2017 |
| **Rok za podnošenje prijava** | 30.06.2017. |
| **Obavijest o konačnim rezultatima poziva** | 15.07.2017. |

**OBRAZAC ZA PRIJAVU[[2]](#footnote-3)**

|  |
| --- |
| Projekat „Lokalni integrisani razvoj“Prijava za podršku pri uspostavljanju poljoprivredne proizvodnje |
| informacije o podnosiocu prijave |
| Ime i prezime: |
| Datum rođenja: | JMBG: | Broj telefona: |
| Adresa: |
| Jedinica lokalne samouprave: |
| Informacije o članovima domaćinstva: |
| Ime i prezime | Spol (M/Ž) | JMBG | Porodični odnos | Starost |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Da li posjedujete više od jedne stambene jedinice? Da □ Ne □ |
| Ukoliko je odgovor da, da li su ostali objekti u Vašem vlasništvu na prostoru opštine/općine boravišta? Da □ Ne □ |
| Da li ste pretrpjeli štetu tokom poplava u maju 2014. godine: Da □ Ne □ |
| Da li su navedeni objekti stradali u poplavama: Da □ Ne □ |
| Da li imate status osobe sa posebnim potrebama: Da □ Ne □ |
| Da li u domaćinstvu imate članova domaćinstva sa statusom osobe sa posebnim potrebama:  Da □ Ne □ |
| Da li imate status samohranog roditelja: Da □ Ne □ |
| Da li imate status povratnika ili raseljene osobe: Da □ Ne □ |
| Da li ste u protekle 3 godine učestvovali u nekom od UNDP-ovih projekata? Da □ Ne □ Ukoliko je odgovor DA, navedite u kojem projektu i kojoj aktivnosti ste učestvovali: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| PODACI O SOCIJALNOM STATUSU PODNOSIOCA |
| Radni status (za članove domaćinstva između 18 i 65 godina starosti) |
| Ime i prezime člana domaćinstva | Zaposlen/a (DA/NE, ukoliko DA, navesti gdje i naziv radnog mjesta) | Nezaposlen/a (DA/NE)  | Student/ica Penzioner/ka |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| STATUS POLJOPRIVREDNE PROIZVODNJE |
| Navedite kojom ste se poljoprivrednom djelatnošću bavili ili se trenutno bavite (voćarstvo, povrtlarstvo itd.)? |  |
| Navedite površine koje ste obrađivali ili trenutno obrađujete (u m2)? |   |
| Površina raspoloživog obradivog zemljišta za uzgoj kultura za koju se prijavljujete (u m2)? | Trešnja: \_\_\_\_\_\_\_\_\_\_\_\_\_\_\_\_\_Jagoda: \_\_\_\_\_\_\_\_\_\_\_\_\_\_\_\_\_ | Lješnjak: \_\_\_\_\_\_\_\_\_\_\_\_\_\_\_Jagoda: \_\_\_\_\_\_\_\_\_\_\_\_\_\_\_\_ |
| Da li posjedujete izvor vode na predloženoj parceli: | Da □ Ne □ |
| Navedite godišnje prinose po kulturi koje ste ostvarivali u 2016. godini? | Kultura:\_\_\_\_\_\_\_\_\_\_\_\_\_\_\_\_\_\_\_\_Kultura:\_\_\_\_\_\_\_\_\_\_\_\_\_\_\_\_\_\_\_\_Kultura:\_\_\_\_\_\_\_\_\_\_\_\_\_\_\_\_\_\_\_\_Kultura:\_\_\_\_\_\_\_\_\_\_\_\_\_\_\_\_\_\_\_\_Kultura:\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_kg\_\_\_\_\_\_\_\_\_\_\_\_\_\_\_\_kg\_\_\_\_\_\_\_\_\_\_\_\_\_\_\_\_kg\_\_\_\_\_\_\_\_\_\_\_\_\_\_\_\_kg\_\_\_\_\_\_\_\_\_\_\_\_\_\_\_\_kg |
| Koliko dugo se bavite ili ste se bavili ovom vrstom proizvodnje? |  |
| Gdje i kome prodajete svoje proizvode (ukoliko se bavite komercijalnom poljoprivredom)? |  |
| Da li se trenutno bavite ili ste se bavili uzgojem trešanja/jagode/lješnjaka? Ako da, kojih sorti? | Trešnja: \_\_\_\_\_\_\_\_\_\_\_\_\_\_\_\_\_Lješnjak: \_\_\_\_\_\_\_\_\_\_\_\_\_\_\_\_Jagoda: \_\_\_\_\_\_\_\_\_\_\_\_\_\_\_\_\_ |
| Da li posjedujete poljoprivrednu mehanizaciju? Ako da, navedite koju. |  |
| PROIZVODNJA ZA KOJU SE PRIJAVLJUJETE |
| U skladu sa javnim pozivom i mogućim opcijama za proizvodnju po jedinicama lokalne samouprave, molimo Vas da ispod zaokružite za koju poljoprivrednu proizvodnju se prijavljujete (označiti sa X) |
| □ Proizvodnja trešnje i jagode (isključivo za Mostar, Čelinac i Modriču) |
| □ Proizvodnja lješnjaka i jagode (isključivo za Konjic, Orašje, Odžak, Domaljevac-Šamac, Šamac, Žepče, Čelinac i Modriču) |
| Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ovim potvrđujem tačnost navedenih podataka i prihvatam da netačnost navoda u ovoj prijavi znači automatsku diskvalifikaciju mog učešća u projektu „Lokalni integrisani razvoj“. |
| Potpis:  | Datum: |

**IZJAVA O SAGLASNOSTI**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /*ime i prezime podnosioca prijave/*, saglasan sam da u slučaju da budem odabran za učešće u projektu „Lokalni integrisani razvoj“, na zahtjev UNDP-a osiguram sljedeće:

* pružanje informacija na zahtjev UNDP-a;
* učešće u obukama organiziranim od strane UNDP-a;
* dostavljanje svih relevantnih informacija;
* potpisivanje odgovarajućih ugovora o primopredaji uručene opreme, sadnog i drugog repromaterijala sa nadležnom jedinicom lokalne samouprave. Sve dodijeljene stvari i opremu, korisnik **NE SMIJE** dijeliti, otuđivati, prodavati ili uništavati bez pismene saglasnosti UNDP-a;
* sufinansiranje troškova podizanja zasada kroz novčane i nenovčane doprinose (npr. stajnjak, priprema zemljište, čišćenje i uklonjanje postojeće vegetacije i ostale pripremne aktivnosti prije i za vrijeme sadnje);
* pristup informacijama tokom posjeta u cilju procjene implementacije projekta.

Potpis: \_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_

1. Termini navedeni u ovom pozivu kao što su podnosilac, korisnik i sl. su rodno neutralni i odnose se na pripadnike oba spola. [↑](#footnote-ref-2)
2. Kao odgovor na pitanja iz obrazca za prijavu koja nisu primjenjiva u Vašoj situaciji, onda u polju predviđenom za odgovor na ta pitanja trebate navesti nulu (0). [↑](#footnote-ref-3)